На 3 юли в Алжир той взема на борда си главнокомандващия, адмирал Кънингам, и се насочва с него за Малта, където пристига на следващия ден. Там крайцера влиза в състава на Източното съединение за поддръжка, където освен него влизат крайцерите "Carlisle", "Colombo" и "Delhi", мониторите "Erebus" и "Roberts". На 9 юли крайцера влиза заедно с крайцерите "Orion", "Mauritius" и "Newfoundland" в състава на силите за прикритие на конвоите, превозващи десантните сили в предстоящата операция в Сицилия. На 10 юли крайцера пристига в централния район на десанта, плажа ACID, и поддържа десанта на 1-ва въздушно-десантна дивизия югозападно от Сиракуза. Спасява 36 оцелели от болничния кораб "Talamba", подложен на въздушна атака. На 11 юли крайцера обстрелва Аугуста под прикритието на разрушителите "Eskimo" и "Nubian". На 12 юли съвместно с "Mauritius" и разрушителите "Nubian" и "Tartar" е изпратен за централното Средиземноморие за подсигуряване на корабоплаването.